Ο λύκος της Wall Street

Ο λύκος της Wall Street (αγγλικά: The Wolf of Wall Street) είναι αμερικανική βιογραφική κωμωδία εγκλήματος παραγωγής 2013, σε σκηνοθεσία Μάρτιν Σκορσέζε. Το σενάριο έγραψε ο Τέρενς Γουίντερ και είναι βασισμένο στα απομνημονεύματα του Τζόρνταν Μπέλφορτ. Πρωταγωνιστεί ο Λεονάρντο Ντι Κάπριο στην πέμπτη συνεργασία του με τον Σκορσέζε. Υποδύεται τον Μπέλφορτ, ένα χρηματιστή της Νέας Υόρκης, ο οποίος διευθύνει την επιχείρηση Στράτον Όκμοντ που δραστηριοποιείται στον τομέα της απάτης ασφαλειών και της διαφθοράς στη Γουόλ Στριτ τη δεκαετία του '90. Στην ταινία συμμετέχουν επίσης οι Τζόνα Χιλ και Μάθιου Μακόναχι.

Η ταινία κυκλοφόρησε στους κινηματογράφους στις 25 Δεκεμβρίου 2013 και απέσπασε κυρίως θετικά σχόλια από τους κριτικούς. Βραβεύτηκε με τη Χρυσή Σφαίρα Α' Ανδρικού Ρόλου - Κωμωδία/Μιούζικαλ για την ερμηνεία του Ντι Κάπριο και έλαβε πέντε υποψηφιότητες για Όσκαρ, ανάμεσά τους και για Καλύτερη Ταινία.

Πλοκή

Η ταινία αφηγείται την ιστορία του χρηματιστή Τζόρνταν Μπέλφορτ. Από το αμερικανικό όνειρο στην εταιρική απληστία, ο Μπέλφορτ πηγαίνει από τις μετοχές και τη δικαιοσύνη σε δημόσιες εγγραφές και μια ζωή διαφθοράς στα τέλη της δεκαετίας του '80. Η περίσσεια επιτυχία και ευημερία στα είκοσί του ως ιδρυτής της χρηματιστηριακής εταιρίας Στράτον Όκμοντ δικαιολογημένα του έδωσε τον τίτλο "Ο Λύκος της Wall Street". Χρήματα, δύναμη, γυναίκες, ναρκωτικά. Οι πειρασμοί ήταν αμέτρητοι και η απειλή των αρχών ήταν άνευ σημασίας. Για τον Μπέλφορτ και τη "συμμορία" του, η σεμνότητα γρήγορα θεωρήθηκε υπερτιμημένη και το περισσότερο δεν ήταν ποτέ αρκετό.

Ηθοποιοί και Χαρακτήρες
{|
|width="400" valign="top"|
 Λεονάρντο Ντι Κάπριο στο ρόλο του Τζόρνταν Μπέλφορτ
 Τζόνα Χιλ στο ρόλο του Ντόνι Έιζοφ
 Μάργκοτ Ρόμπι στο ρόλο της Ναόμι Λαπάλια
 Μάθιου Μακόναχι στο ρόλο του Μαρκ Χάνα
 Κάιλ Τσάντλερ στο ρόλο του Πάτρικ Ντέναμ
 Ρομπ Ράινερ στο ρόλο του Μαξ Μπέλφορτ
 Τζον Μπέρνθαλ στο ρόλο του Μπραντ Μπόντνικ
 Τζον Φαβρό στο ρόλο του Μάνι Ρίσκιν
 Ζαν Ντιζαρντέν στο ρόλο του Ζαν-Ζακ Σορέλ
 Κριστίν Μιλιότι στο ρόλο της Τέρεζα Πετρίγιο
 Κριστίν Έμπερσολ στο ρόλο της Λι Μπέλφορτ
 Σία Γουίγκαμ στο ρόλο του Τεντ Μπίτσαμ
 Τζέικ Χόφμαν στο ρόλο του Στιβ Μάντεν
 Καταρίνα Κας στο ρόλο της Σαντάλ Μπόντνικ
 Π.Τζ. Μπερν στο ρόλο του Νίκι "Ράγκρατ" Κόσκοφ
|width="400" valign="top"|
 Κένεθ Τσόι στο ρόλο του Τσέστερ Μινγκ
 Τζοάνα Λάμλεϊ στο ρόλο της Θείας Έμμα
 Σπάικ Τζονζ στο ρόλο του Ντουέιν
 Μπράιαν Σάκα στο ρόλο του Ρόμπι Φάινμπεργκ
 Ίθαν Σάπλι στο ρόλο του Τόμπι Γουέλτς
 Μάρτιν Κλίμπα στο ρόλο του Φρανκ Μπέρι
 Μάντισον ΜακΚίνλεϊ στο ρόλο της Χάιντι
 Μπάρι Ρόθμπαρτ στο ρόλο του Πίτερ Ντιμπλάσιο
 Άια Κας στο ρόλο της Τζάνετ
 Ριζουάν Μαντζί στο ρόλο του Καλίλ
 Τζ.Σ. Μακένζι στο ρόλο του Λούκας Σόλομον
 Άσλι Άτκινσον στο ρόλο της Ροσέλ Απλμπάουμ
 Στίβεν Κούνκεν στο ρόλο του Τζέρι Φόγκελ
 Τεντ Γκρίφιν στο ρόλο του Πράκτορα Χιουζ Φραν Λίμπογουιτζ στο ρόλο της Δικαστή Σαμάνθα Στόγκελ|}

Παραγωγή
Το 2007 ο Λεονάρντο Ντι Κάπριο κέρδισε τα δικαιώματα των απομνημονευμάτων του Τζόρνταν Μπέλφορτ The Wolf of Wall Street ενάντια στον Μπραντ Πιτ. Κατά τη διάρκεια του pre-production, ο Σκορσέζε δούλεψε πάνω στο σενάριο πριν αναλάβει τη σκηνοθεσία της ταινίας Το Νησί των Καταραμένων (Shutter Island, 2010). Ο ίδιος είπε ότι ξόδεψε πέντε μήνες από τη ζωή του χωρίς να έχει πάρει το πράσινο φως από τη Warner Bros. Το 2010, η Warner προσέφερε στον Ρίντλεϊ Σκοτ να σκηνοθετήσει την ταινία με τον Ντι Κάπριο να παίζει τον πρωταγωνιστικό ρόλο. Η Warner τελικά δεν προχώρησε στην παραγωγή της ταινίας. Το 2012, το πράσινο φως δόθηκε από την ανεξάρτητη εταιρία Red Granite Pictures. Ο Σκορσέζε ανέλαβε εκ νέου το πρότζεκτ γνωρίζοντας ότι δεν θα υπήρχαν όρια στο περιεχόμενο που θα σκηνοθετούσε.

Box office
Με προϋπολογισμό 100.000.000 δολάρια, η ταινία Ο Λύκος της Wall Street'' έκανε άνοιγμα τριημέρου στην 5η θέση με 18,5 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 116,9 εκατομμύρια δολάρια και στον υπόλοιπο κόσμο συγκέντρωσε 289,9 εκατομμύρια δολάρια. Παγκοσμίως απέφερε 406,8 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερη Ταινία    Σκηνοθεσία  Μάρτιν Σκορσέζε   Διασκευασμένο Σενάριο  Τέρενς Γουίντερ   Α' Ανδρικού Ρόλου   Λεονάρντο Ντι Κάπριο   Β' Ανδρικού Ρόλου  Τζόνα Χιλ   Χρυσές Σφαίρες  Καλύτερη Ταινία - Κωμωδία/Μιούζικαλ    Α' Ανδρικού Ρόλου - Κωμωδία/Μιούζικαλ  Λεονάρντο Ντι Κάπριο  BAFTA  Σκηνοθεσία  Μάρτιν Σκορσέζε   Διασκευασμένο Σενάριο  Τέρενς Γουίντερ   Α' Ανδρικού Ρόλου   Λεονάρντο Ντι Κάπριο   Μοντάζ  Θέλμα Σκούνμεϊκερ  

Παραπομπές

Εξωτερικοί σύνδεσμοι

 Επίσημη ιστοσελίδα 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2013
Κατηγορία:Ταινίες παραγωγής Paramount Pictures
Κατηγορία:Ταινίες παραγωγής Universal Pictures
Κατηγορία:Αγγλόφωνες ταινίες
Κατηγορία:Ταινίες συσχετιζόμενες με ναρκωτικά
Κατηγορία:Ταινίες σε σκηνοθεσία Μάρτιν Σκορσέζε
Κατηγορία:Αμερικανικές ταινίες μαύρης κωμωδίας
Κατηγορία:Αμερικανικές βιογραφικές ταινίες
Κατηγορία:Ταινίες σε παραγωγή Μάρτιν Σκορτσέζε
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες τοποθετημένες στην Ιταλία
Κατηγορία:Ταινίες με θέμα τον ναρκισσισμό